A határozati javaslat elfogadásához

egyszerű többség szükséges!

**V. Előterjesztés**

**Bodolyabér Község Önkormányzat KÉPVISELŐ-TESTÜLETÉNEK**

**2024. január 30. napján 17:00 órakor tartandó rendes ülésére**

**Tárgy: A Pécsi Tankerületi Központ által meghatározott általános iskolai felvételi körzethatárok elfogadása**

**Előterjesztő: Pataki Sándorné** alpolgármester

**Törvényességi ellenőrzést végezte: dr. Keresztes Izabella** jegyző

**Tisztelt Képviselő-testület!**

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (továbbiakban R.) 24.§ (1) bekezdése értelmében a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatta a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

A nemzeti köznevelésről szóló CXC. törvény 50.§ (8) bekezdése szerint a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A Pécsi Tankerületi Központ a fentieknek megfelelően megküldte véleményezésre az általa meghatározott iskolai körzethatárokat, mely Bodolyabér település tekintetében nem tartalmaz változást.

A fentiekre tekintettel az alábbi határozati javaslat elfogadását javaslom.

***H a t á r o z a t i j a v a s l a t:***

 **…/2024. (I.25.) önkormányzat határozat:**

**a Pécsi Tankerületi Központ által meghatározott általános iskolai felvételi körzethatárok elfogadásáról**

Bodolyabér Község Önkormányzat Képviselő-testülete a Pécsi Tankerületi Központ által meghatározott általános iskolai körzethatárokkal egyetért.

Felelős: polgármester

Határidő: 2024. február 15.

Határozatról értesül: Pécsi Tankerületi Központ

 Irattár

Bodolyabér, 2024. január 26.

 **Pataki Sándorné** **sk.**

 alpolgármester